MF «Suldalsporten»

MF «Suldalsporten» var en ferge bygget i tre i 1939 av Gravdal Skipsbyggeri i Sunde.  Fergen ble sjøsatt 31. mai 1939 og satt i rutefart 15. juni samme år.  Fergen gjorde en fart av ca 8 knop.  Den tok 348 passasjerer og 12 personbiler (PBE). Total lengde var 31 meter.  Største bredde var 7 meter.  Dypgående 2,8 meter. Besetningen var på 7 mann (Skipper, styrmann, 3 matroser og 2 maskinister).  På grunn av isproblemer på Suldalsvannet ble treskroget forsterket med ishud, men ble isen tjukk måtte MS Suldal vikariere i perioder.  Ruten var Solheimsvik - Kvildal - Våge - Litlehamar - Lalid - Bråtveit - Nesflaten - Roaldkvam.

Fergen tilhørte Suldal Dampskipsselskap og trafikkerte Suldalsvannet helt frem til nyttårsaften 1978 da den nye vegen langs vatnet ble åpnet. Den ble ulovlig senket i Suldalsvannet ved Lalid 4. juli 1979.

 Referanser 

Kategori:Norske ferger
Kategori:Skip bygget i Norge
Kategori:Skip fra 1939
Kategori:Artikler i sjøfart-prosjektet